CELEX: C2007/235/34
Language: fi
Date: 2007-10-06 00:00:00
Title: Asia T-291/07: Kanne 1.8.2007 — Viñedos y Bodegas Príncipe Alfonso de Hohenlohe v. SMHV — Byass (ALFONSO)

6.10.2007   
            
            
               FI
            
            
               Euroopan unionin virallinen lehti
            
            
               C 235/19
            
         Kanne 1.8.2007 — Viñedos y Bodegas Príncipe Alfonso de Hohenlohe v. SMHV — Byass (ALFONSO)
   (Asia T-291/07)
   (2007/C 235/34)
   Kannekirjelmän kieli: espanja
   Asianosaiset
   
      Kantaja: Viñedos y Bodegas Príncipe Alfonso de Hohenlohe, S.A. (Cenicero, Espanja) (edustajat: asianajajat M. Lobato García-Miján ja B. Díaz de Escauriaza)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: González Byass, S.A.
   Vaatimukset
   
               —
            
            
               SMHV:n toisen valituslautakunnan 29.5.2007 tekemä se ratkaisu on kumottava, jolla hyväksyttiin GONZÁLEZ BYASS, S.A:n esittämä valitus, joka koski väiteosaston 6.7.2006 tekemää ratkaisua, jolla hyväksyttiin kantajan esittämä väite hakemuksesta, joka koskee yhteisön tavaramerkin ALFONSO rekisteröintiä
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: GONZÁLEZ BYASS, S.A.
   
      Haettu yhteisön tavaramerkki: Sanamerkki ”ALFONSO” (rekisteröintihakemus N:o 3 398 278) luokkiin 30 (etikat), 32 (oluet, kivennäisvedet ja hiilihapotetut vedet ja muut alkoholittomat juomat, hedelmäjuomat ja -mehut, makusiirapit ja muut juomissa käytettävät valmisteet) ja 33 (sherryt) kuuluvia tavaroita varten.
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja.
   
      Tavaramerkki- tai merkkioikeus, johon väitemenettelyssä on vedottu: Yhteisön sanamerkki ja kansallinen sanamerkki ”PRÍNCIPE ALFONSO” luokkaan 33 kuuluvia tavaroita varten.
   
      Väiteosaston ratkaisu: Väitteen hyväksyminen ”sherryjen” (luokka 33) osalta ja näitä tuotteita koskevan rekisteröintihakemuksen hylkääminen.
   
      Valituslautakunnan ratkaisu: Valituksen hyväksyminen ja valituksen kohteena olleen ratkaisun kumoaminen.
   
      Kanneperusteet: Yhteisön tavaramerkistä annetun asetuksen (EY) N:o 40/94 (1) 8 artiklan 1 kohdan b alakohdan virheellinen soveltaminen.
   
      (1)  Yhteisön tavaramerkistä 20.12.1993 annettu neuvoston asetus N:o 40/94 (EYVL 1994, L 11, s. 1).